Oficiālais Vēstnesis L 102 , 12/04/2001 Lpp. 0016 - 0019



Padomes Regula (EK) Nr. 724/2001 (2001. gada 4. aprīlis), ar ko groza Regulu (EK) Nr. 850/98 par zvejas resursu saglabāšanu, izmantojot tehniskus līdzekļus jūras organismu mazuļu aizsardzībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā: (1) Lai efektīvi veiktu dažādas zvejas darbības un saglabātu zvejas resursus, būtu jāprecizē vai jākoriģē daži Regulas (EK) Nr. 850/98 [4] izveidotie nosacījumi. (2) Tādēļ būtu attiecīgi jāgroza Regula (EK) Nr. 850/98, IR PIEŅĒMUSI ŠO REGULU. 1. pants Regulu (EK) Nr. 850/98 groza šādi: 1. Regulas 4. panta 4. punkta b) apakšpunktu aizstāj ar šādu: "b) attiecībā uz katru zvejas reisu, kura laikā izmanto tikai velkamos tīklus ar vienu acs izmēra diapazonu, izkraut krastā aizliegts ik reizi, kad loms, kas nozvejots katrā no I līdz V pielikumā minētajiem reģioniem vai ģeogrāfiskajiem apgabaliem, neatbilst attiecīgajiem nosacījumiem, kas paredzēti attiecīgajā pielikumā." 2. Svītro 5. panta 5. punktu. 3. Regulas 6. panta 1. punkta a) apakšpunktu aizstāj ar šādu tekstu: "1. a) Vest uz klāja vai izmantot jebkuru bentisko trali, bugurvadu vai līdzīgu velkamo tīklu, kam ir vairāk par 100 acu jebkurā traļa stricto sensu āmja perimetrā, izņemot savienojumus un eģes, ir aizliegts. Šo noteikumu piemēro bentiskiem traļiem, bugurvadiem vai līdzīgiem velkamajiem tīkliem, kuru linuma acu izmēri ir no 90 līdz 119 milimetriem." 4. Regulas 7. pantā: a) panta 4. punktu aizstāj ar šo: "4. Neatkarīgi no 1. punkta a) apakšpunkta jebkuru bentisko trali, bugurvadu vai līdzīgu velkamo tīklu, kura linuma acu izmērs ir no 70 līdz 79 milimetriem, aprīko ar kvadrātveida acu paneli, kam acu izmērs ir 80 milimetri vai lielāks par to."; b) šādu tekstu pievieno 5. punkta beigās: "vai ar šķirotājrežģi, kura izmantošana ir noteikta atbilstīgi 46. pantā paredzētajiem nosacījumiem." 5. Regulas 10. pantu aizstāj ar šādu: "10. pants Noteikumi, kas paredzēti 4. pantā, neattiecas uz dragām. Tomēr jebkurā reisā, kad uz klāja pārvadā dragas, ir aizliegts: a) pārkraut jūras organismus; b) paturēt uz klāja vai izkraut jebkuru jūras organismu daudzumu, izņemot gadījumus, kad vismaz 95 % to svara ir gliemenes." 6. Regulas 18. panta 4. punktu aizstāj ar šo: "4. a) Attiecībā uz ēdamo krabju lomiem, kas nozvejoti ar murdiem vai zivju groziem, maksimāli 1 % no kopējā ēdamo krabju vai to daļu svara, kas paturēti uz klāja jebkurā zvejas reisā vai izkrauti krastā jebkura zvejas reisa beigās, var būt no atdalītām krabju spīlēm; b) attiecībā uz ēdamo krabju lomiem, kas nozvejoti ar jebkuru zvejas rīku, kas nav murdi vai zivju grozi, maksimāli 75 kg atdalīto krabju spīļu var paturēt uz klāja jebkurā brīdī zvejas reisa laikā vai izkraut krastā jebkura zvejas reisa beigās." 7. Regulas 22. panta 3. punkta pēdējo daļu svītro. 8. Regulas 28. pantā: a) panta 1. punkta a) apakšpunktu aizstāj ar šo: "a) no 1. oktobra līdz nākamā gada 31. janvārim ģeogrāfiskajā apgabalā, ko ierobežo līnija, kas secīgi savieno šādas koordinātes: - 43° 46,5′ ziemeļu platuma, 7° 54,4′ rietumu garuma, - 44° 1,5′ ziemeļu platuma, 7° 54,4′ rietumu garuma, - 43° 25′ ziemeļu platuma, 9° 12′ rietumu garuma, - 43° 10′ ziemeļu platuma, 9° 12′ rietumu garuma"; b) panta 1. punkta b) apakšpunktu svītro. 9. Regulas 29. panta virsrakstu aizstāj ar "Nosacījumi, ko piemēro lielos jūras zeltplekstu audzēšanas apgabalos". 10. Regulas VI pielikumu aizstāj ar šīs regulas I pielikuma tekstu. 11. Regulas X pielikumā: a) ar šādu tekstu aizstāj 1. punktu: "1. Acs izmēru kombinācija: no 16 līdz 31 mm + ≥ 100 mm. Uz klāja paturētais vai izkrautais loms sastāv vismaz no 20 % jebkura garneļu un klinšu garneļu sajaukuma (Pandalus montagui, Crangon spp. un Palaemon spp.)."; b) ar šādu tekstu aizstāj 4. punktu: "4. Acs izmēru kombinācija: no 80 līdz 99 mm + ≥ 100 mm. Uz klāja paturētais vai izkrautais loms sastāv no vismaz 45 % jebkāda to jūras organismu sajaukuma, kas norādīti I pielikumā kā zvejojamās sugas acs izmēriem no 80 līdz 99 mm." 12. Regulas XII pielikumā: - minimālais jūras zeltplekstu (Pleuronectes platessa) garums 1. līdz 5. reģionā, izņemot Skageraku un Kategatu, ir 27 cm, - zemsvītras piezīmi saista ar norādi uz stavridu (Trachurus spp.) minimālo garumu, t.i., 15 cm 1. līdz 5. reģionā, izņemot Skageraku un Kategatu, ko lasa šādi:"Prasību par minimālo garumu nepiemēro stavridām (Trachurus picturatus), kuras nozvejotas ūdeņos, kas atrodas blakus Azoru salām un ir pakļauti Portugāles suverenitātei vai jurisdikcijai.", - ierakstu "Atlantijas maktra (Spisula solidissima)" aizstāj ar "Atlantijas maktra (Spisula solida)", - minimālais langustu (Palinurus spp.) garums 1. līdz 5. reģionā, izņemot Skageraku un Kategatu, ir 95 mm, - attiecībā uz ēdamo krabju (Cancer pagurus) sugām ierakstu "ICES IVb, c rajons uz dienvidiem no 56 °Z: 115 mm" aizstāj ar ierakstu "ICES IVb, c rajons uz dienvidiem no 56°Z: 130 mm, izņemot apgabalu, ko ierobežo šādas koordinātes: punkts 53°28'22" Z, 0°09'24" A, Anglijas krastā, taisna līnija, kas savieno šo punktu ar 53°28'22" Z, 0°22'24" A, Apvienotās Karalistes 6 jūdžu robeža, un taisna līnija, kas savieno punktu 51°54'06" Z, 1°30'30" A ar punktu 51°55'48" Z, 1°17'00" A Anglijas krastā, un kur minimālais krastā izkrauto krabju garums ir 115 mm". 13. Regulas XIII pielikumā: - pielikuma 3. punktā vārdus "vai langusti" svītro, - pievieno jaunu punktu: "8. Langustu garumu mēra, kā norādīts 7. zīmējumā, kā čaulas garumu no deguna gala līdz čaulas tālākās šķautnes viduspunktam.", - zīmējumu šīs regulas II pielikumā iekļauj kā 7. zīmējumu. 2. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2001. gada 4. aprīlī Padomes vārdā — priekšsēdētājs B. Rosengren [1] OV C 365 E, 19.12.2000., 264. lpp. [2] Atzinums sniegts 2001. gada 1. martā (Oficiālajā Vēstnesī vēl nav publicēts). [3] Atzinums sniegts 2000. gada 20. decembrī (Oficiālajā Vēstnesī vēl nav publicēts). [4] OV L 125, 27.4.1998., 1. lpp. Regulā jaunākie grozījumi izdarīti ar Regulu (EK) Nr. 1298/2000 (OV L 148, 22.6.2000., 1. lpp.). -------------------------------------------------- I PIELIKUMS " VI PIELIKUMS NOSTIPRINĀTIE ZVEJAS RĪKI: 1. un 2. reģions Suga | Acu izmērs | 10 — 30 mm | 50 — 70 mm | 90 — 99 mm | 100 — 119 mm | 120 — 219 mm | ≥ 220 mm | Sardīne (Sardina pilchardus) | * | * | * | * | * | * | Zutis (Anguilla anguilla) | * | * | * | * | * | * | Brētliņa (Sprattus sprattus) | * | * | * | * | * | * | Stavrida (Trachurus spp.) | | * | * | * | * | * | Siļķe (Clupea harengus) | | * | * | * | * | * | Makrele (Scomber spp.) | | * | * | * | * | * | Jūras barbes (Mullidae) | | * | * | * | * | * | Vējzivs (Belone spp.) | | * | * | * | * | * | Jūras asaris (Dicentrarchus labrax) | | | * | * | * | * | Kefales (Mugilidae) | | | * | * | * | * | Mazā kaķu haizivs (Scyliorhinus canicula) | | | * | * | * | * | Gludā plekste (Limanda limanda) | | | * | * | * | * | Pikša (Melanogrammus aeglefinus) | | | | * | * | * | Merlangs (Merlangius merlangus) | | | * | * | * | * | Plekste (Platichthys flesus) | | | * | * | * | * | Jūras mēle (Solea vulgaris) | | | * | * | * | * | Jūras zeltplekste (Pleuronectes platessa) | | | | * | * | * | Sēpija (Sepia officinalis) | | | | * | * | * | Menca (Gadus morhua) | | | | | * | * | Pollaks (Pollachius pollachius) | | | | | * | * | Jūras līdaka (Molva molva) | | | | | * | * | Saida (Pollachius virens) | | | | | * | * | Heks (Merluccius merluccius) | | | | | * | * | Dzeloņu haizivs (Squalus acanthias) | | | | | * | * | Lielā kaķu haizivs (Scyliorhinus stellaris) | | | | | * | * | Megrims (Lepidorhombus spp.) | | | | | * | * | Zaķzivs (Cyclopterus lumpus) | | | | | * | * | Visi pārējie jūras organismi | | | | | | * | " -------------------------------------------------- II PIELIKUMS +++++ TIFF +++++ --------------------------------------------------